# Salib Victoria

| Salib Victoria |
| --- |
| Victoria Cross |
|  |
| Jenis | Anugerah kebesaran tentera, courage award, cross  |
| Dizahirkan | 29 Januari 1856  |
| Negara | United Kingdom  |
| Pengasas | Ratu Victoria  |
| Jumlah lantikan | 1,356  |
| Susunan keutamaan |
| Lebih rendah | Salib George  |
| sunting · sunting di WikidataLihat pendokumenan templat ini |

**Salib Victoria** (**VC**) ialah pingat ketenteraan tertinggi yang dikurniakan untuk keberanian "dalam menghadapi musuh" kepada anggota-anggota angkatan tentera beberapa negara Komanwel, dan wilayah-wilayah Empayar British sebelumnya. Ia berada di tempat pertama dalam susunan sistem kehormatan United Kingdom, dan mengatasi semua darjah, pingat dan bintang lain, termasuk Order of the Garter. Ia boleh dikurniakan kepada sesiapa sahaja tanpa mengira pangkat dan perkhidmatan serta kepada orang awam dibawah arahan tentera. VC biasanya disampaikan kepada penerima atau warisnya oleh Raja British dalam satu majlis yang berlangsung di Istana Buckingham.

VC telah diperkenalkan pada 29 Januari 1856 oleh Ratu Victoria bagi menghormati tindakan gagah perkasa ketika Perang Crimea. Sejak itu, pingat tersebut telahpun dikurniakan sebanyak 1,358 kali kepada 1,355 individu. Hanya 15 pingat, 11 kepada anggota Tentera Darat British, dan 4 kepada Tentera Darat Australia, telah dikurniakan semenjak Perang Dunia Kedua. Penjelasan asal usul punca logam pingat datangnya dari meriam Rusia yang ditawan dalam Pengepungan Sevastopol. Beberapa penyelidikan mencadangkan pelbagai asal usul material sebenarnya yang membentuk pingat itu sendiri. Penyelidikan telah menegaskan bahawa logam bagi membuat pingat tersebut datangnya dari dua meriam buatan China yang ditawan dari pihak Rusia pada tahun 1855.

Disebabkan jarang-jarang ditemui, VC mempunyai harga yang sangat tinggi dan harga pingat itu boleh mencecah lebih £400,000 dalam satu lelongan. Beberapa koleksi awam dan peribadi tertumpu ke Victoria Cross. Koleksi peribadi Lord Ashcroft, dikumpulkan sejak 1986, mengandungi lebih daripada satu per sepuluh dari kesemua VC yang dikurniakan. Selepas pendermaan tahun 2008 kepada Imperial War Museum, koleksi pingat Ashcroft dihantar ke pameran awam bersama-sama koleksi muzium Victoria dan George Cross pada November 2010.

Bermula dengan Ulang Tahun Ke Seratus Konsfederasi pada tahun 1967, Kanada diikuti pada tahun 1975 oleh Australia dan New Zealand mewujudkan sistem kehormatan negara mereka sendiri, berasingan dan bebas dari sistem kehormatan British atau Imperial. Apabila sistem setiap negara berkembang, anugerah gagah perkasa ini telah dikembangkan dengan anugerah utama setiap sistem, VC bagi Australia, VC Kanada dan VC bagi New Zealand telah diwujudkan dan dinamakan sempena Victoria Cross. Ini adalah anugerah unik setiap sistem kehormatan, disyorkan, dinilai, diwartakan dan disampaikan oleh setiap negara.

## Nota

## Rujukan

* *The Register of the Victoria Cross*. This England. 1997. ISBN 0-906324-03-3.
* Abbott and Tamplin (1981). *British Gallantry Awards*. Nimrod Dix and Co. ISBN 0-902633-74-0.
* Arthur, Max (2005). *Symbol of Courage; Men behind the Medal*. Pan Books. ISBN 978-0-330-49133-4.
* Ashcroft, Michael (2006). *Victoria Cross Heroes*. Headline Book Publishing. ISBN 0-7553-1632-0.
* Ashton, John (1995). *ANZAC Fellowship 1995 report: the analyses of Victoria Crosses in New Zealand*. Australian War Memorial.
* Beharry, Johnson (2006). *Barefoot Soldier*. Sphere. ISBN 0-316-73321-0.
* Creagh, Dudley (1992). Charles Barrett (penyunting). *Advances in X-ray Analysis Vol.35*. Plenum. m/s. 1127–1132. ISBN 978-0-306-44249-0.
* Creagh, Dudley; Ashton,John (1999). J.Fernandez, A. Tartari (penyunting). *Energy Dispersive X-ray Spectrometry*. Editrice Compositori. m/s. 299–305. ISBN 88-7794-195-2.
* Crook, M.J. (1975). *The Evolution of the Victoria Cross*. Midas Books. ISBN 0-85936-041-5.
* Duckers, Peter (2006). *British Gallantry Awards, 1855–2000*. Shire Publications Ltd. ISBN 0-7478-0516-4.
* Duckers, Peter (2005). *The Victoria Cross*. Shire Publications Ltd. ISBN 978-0-7478-0635-6.
* Glanfield, John (2005). *Bravest of the Brave*. Sutton Publishing Ltd. ISBN 0-7509-3695-9.
* Harvey, David (2000). *Monuments to Courage*. Naval & Military Press Ltd. ISBN 1-84342-356-1.
* Pillinger, Dennis; Staunton, Anthony (2000). *Victoria Cross Presentations and Locations*. Maidenhead, Berkshire: Woden. ISBN 0-646-39741-9.
* Ross, Graham (1995). *Scotland's Forgotten Valour*. MacLean Press. ISBN 1-899272-00-3.
* Wigmore, Lionel, penyunting (1986). *They Dared Mightily* (ed. 2nd). Canberra: Australian War Memorial. ISBN 0-642-99471-4.

## Bacaan lanjut

* Wright, Christopher J.; Anderson, Glenda M., penyunting (2013). *The Victoria Cross and the George Cross: The Complete History*. 3 vols. York: Methuen & Co. ISBN 978-0-413-77752-2. Unknown parameter `|editor1link=` ignored (bantuan)

## Pautan luar

* "Holders of the Victoria Cross and the George Cross". *The Times*. London. 19 August 2009. Diarkibkan daripada yang asal pada 31 May 2010. *Contains a list of links to obituaries.*
* Victoria Cross Registers online index to Victoria Cross awards at the National Archives site
* Search UK National Inventory of War Memorial for memorials in the UK commemorating VC winners Select 'War' type of 'VC or GC Winners'